2009 og 2010 var en periode med mer aktivitet for Jordans landslag. I 2009 spilte laget to kvalifiseringsturneringer til Asiamesterskapet 2010, hvor de vant fem av sju kamper og blant annet slo de tidligere asiamestrene Taiwan, men det ene tapet for Burma gjorde at laget ble slått ut. I februar 2010 fikk laget sitt første tap i Vestasiamesterskapet, i finalen mot FAE, og i oktober ansatte man en ny trener, nederlandske Hesterine de Reus. De Reus ledet laget til seier i en turnering for arabiske stater i Bahrain, hvor FAE imidlertid ikke deltok.